section_heading: Upotreba
paragraph_text: Iako se stoljećima rabio kao otrov i sastavni dio nekih pigmenata, a prije otkrića penicilina i kao lijek, zahvaljujući sposobnosti uništavanja mikroorganizama, u današnje vrijeme je najveći izvor onečišćenja arsenom njegova uporaba u pesticidima. U prošlosti se rabio u smjesama u kozmetičke svrhe, za izbjeljivanje kože. Naročito je bila popularna uporaba arsena u 18. stoljeću kada se rabio kao “Fowlerova otopina” s kojom je dr. Fowler liječio pacijente s groznicom. Otopina se pila i radi općeg jačanja organizma. Jedna litra vodene otopine pripravljala se otapanjem 10 g As<sub>2</sub>O<sub>3</sub> (možda najpoznatiji spoj arsena, poznat i pod nazivom arsenik), 7,6 g KHCO<sub>3</sub> i 30 ml etanola. Par kapi otopine dodavalo se vinu ili vodi. Preporučivala se i kao afrodizijak.